
**Csabrendek Község Önkéntes Tűzoltó és**

**Polgárőr Egyesülete**

**8474 Csabrendek, Árpád u. 4.**

Email: csabrendekotpe@freemail.hu

**IV. Zala Tűzoltó Kupa**

**Csabrendek**

**Csabrendek Község Önkéntes Tűzoltó és Polgárőr Egyesülete által megrendezésre kerülő**

**IV. Zala Tűzoltó Kupa 2. fordulójának versenykiírása**

**1. A Zala Tűzoltó Kupa célja:**

Elsősorban Zala, és a szomszédos megyék, mentő tűzvédelmében résztvevő szervezetek csapatai, versenyszerű keretek között mérhessék össze felkészültségüket, egy olyan versenyszámban, melynek hagyományai a hivatásos-, az önkormányzati és létesítményi tűzoltóságok, továbbá az önkéntes tűzoltó egyesületek tekintetében is azonosak.

A IV. Zala Tűzoltó Kupa nyílt versenysorozat, melyen az ország bármilyen tűzvédelmében résztvevő csapata részt vehet. Célunk a Zala Tűzoltó Kupa által a kupagyőztesi cím és a kupa odaítélése a legfelkészültebb csapatnak.

**2. Verseny helyszíne, időpontja:**

Csabrendek Sportpálya (Sport u.)

2022.06.25.

**3. Rendező:**

Csabrendek Község Önkéntes Tűzoltó és Polgárőr Egyesülete

**4. A verseny védnöke: Molnár László, Csabrendek Nagyközség Polgármestere**

**5. A verseny szervezőbizottsága:**

- Csik Gábor Csabrendek ÖTPE elnöke 30/624 3490

- Mezei József Csabrendek ÖTPE alelnöke 20/274 7304

- Németh Péter Csabrendek ÖTE parancsnoka

**6. Főbíró: Gömbös László tű. alezredes Zala MKI KMSZ csoportvezetője**

**Versenybírók: Bajsz András tű. alezredes Zala MKI tűzoltósági főfelügyelője**

**Gyalog László tű. őrnagy Zala MKI Keszthely HTP parancsnokhelyettese**

**Bíró Zsolt tű. százados Zala MKI Keszthely HTP szolgálatparancsnoka**

**Fejes József nyá. tű. alezredes**

**Marton Károly Zalaszentgrót ÖTP szolgálatparancsnoka**

**Marton Norbert Zalaszentgrót ÖTP**

**7. A verseny programja:**

16:00 – 20:30 Regisztráció, helyszíni nevezés, online nevezések fizetése

20:45 Rajtsorrend sorsolás

21:00 Megnyitó

21:30 Technikai megbeszélés

22:00 Verseny kezdete

01:30 Eredményhirdetés (várható időpont)

**A versennyel kapcsolatos további információk, nevezési lehetőség, valamint a nevezettek listája megtalálható a** [**zalatuzoltokupa.hu**](http://zalatuzoltokupa.hu/) **honlapon. Felelősségvállalási nyilatkozatot előre kitöltve, aláírva kérjük a nevezés helyszínén leadni.**

**8. A Kupa szabályzata**

A Zala Tűzoltó Kupára és annak részét képező versenyekre vonatkozó szabályokat és pályarajzot a IV. ZTK kiírásához mellékelt Versenyszabályzat tartalmazza.A 2. forduló versenyét a Csabrendek ÖTE csapatai kezdik meg. Az utánuk következő csapatok rajtsorrendje sorsolással lesz megállapítva. Először az ifjúsági csapatok, majd utánuk a fennmaradó összes csapat kisorsolásával alakul ki a rajtsorrend.

**9. Résztvevők:**

A versenyen hivatásos-, önkéntes-, és létesítményi tűzoltókból álló 10 fős csapatok vehetnek részt.

**10. Kategóriák**

A Kupában használható kismotorfecskendő meghatározását a IV. ZTK Versenyszabályzata részletesen tartalmazza. Ezen belül három kategóriában lehet indulni:

a) Férfi kategória. A csapat csak férfiakból áll. A vegyes csapatok a férfi kategóriákban kerülnek értékelésre. Vegyes csapatnak számít az olyan csapat, amely egy csapaton belül bármilyen arányban női, és férfi tagokat egyaránt tartalmaz.

b) Női kategória. A csapat csak női tagokból állhat, és csak női kategóriában versenyezhet.

c) Ifjúsági kategória. A csapat csak 2006 vagy később született tagokból állhat. Ifjúsági kategóriában nincs külön női, férfi megkülönböztetés.

A hivatásos-, önkormányzati-, önkéntes- és létesítményi tűzoltókból álló csapatok tekintetében kategóriabontás nem lesz. A nemzetközi részvétel nem tiltott.

**11. Díjazás**

A versenyen, kategóriánként az első három helyezést elérő csapat kupa, az első tíz helyezett csapat oklevéldíjazásban részesül.

Pontozás: Futamonként minden kategória győztes 1000 pontot kap. Minden kategóriában a helyezések pontszámai az alábbiak szerint számolható ki:

Az első helyezett ideje másodpercben, század másodperceket is számolva, osztva az adott csapat idejével, szintén másodpercben, század másodperceket is számolva, szorozva ezerrel.

Egy példa a számításra:

Az első helyezett ideje 40,25 mp, kap 1000 pontot.

A második ideje 43,89 mp. A 40,25/43,89=0,91706\*1000=917,06 pont.

A Kupát lezáró utolsó verseny záróakkordjaként kerül sor a IV. Zala Tűzoltó Kupa értékelésére. Ennek tekintetében az a csapat teljesítménye értékelhető, amely a Kupa során legalább 3 versenyen részt vett. Az értékelés alapja az adott csapat által a Kupában gyűjtött pontok közül a 3 legmagasabb pontszám összege. Az összesített első helyezett elnyeri az IV. Zala Tűzoltó Kupát, az első három helyezett érem, az első tíz helyezett oklevéldíjazásban részesül.

**12. Nevezési díj:**

A versenyre a nevezési díj 6.000,- Ft/csapat, amely tartalmazza a regisztrációs díjat. Egyszeri étkezés (pörkölt tarhonyával, savanyúság) igénylése esetén (10 főre) 16.000,-Ft/csapat (nevezési díj+étkezés). Ez a nevezési díj abban az esetben él, amennyiben egy csapat a verseny honlapján online módon, a meghatározott ideig nevez. A helyszíni nevezés díja 8.000,- Ft/csapat. Helyszíni nevezés esetén, a szervezők a kedvezményes étkezést nem tudják biztosítani! Nevezési díj minden esetben a helyszínen fizetendő! Minden csapat csak egy kategóriában indulhat.

**13. Nevezés, határidő:**

**Nevezni a** [**zalatuzoltokupa.hu**](http://zalatuzoltokupa.hu/) **oldalon lehet:**

**2022. június. 20.-án 20:00 óráig**

**(Ezen határidő lejárta után, nevezni csak a helyszínen, a regisztráció ideje alatt lehetséges!)**

**14. Versennyel kapcsolatban érdeklődni:**

Csik Gábor Tel: 30/ 624 3490

**15.A verseny napján, Csabrendeken Tűzoltó nap, „Polgármester Kupa”tűzoltóverseny lesz, melynek programja délután 16:00-kor kezdődik! Részletes program mellékelve. A verseny helyszínén egész nap Büfé üzemel!**

Csabrendek, 2022. június 01.

